# Všeobecne záväzné nariadenie Obce Topoľovka č. ..../2019

**o určení výšky príspevku na čiastočnú úhradu nákladov, výšky príspevku na režijné náklady a podmienky úhrady v školskej jedálni v zriaďovateľskej pôsobnosti Obce Topoľovka**

Obecné zastupiteľstvo Obce Topoľovka podľa ustanovenia § 6 ods. 1 a § 11 ods. 4 písm. g) zákona č. 369/1990 Zb. o obecnom zriadení v znení neskorších predpisov a podľa § 140 ods. 10 zákona č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov v znení neskorších predpisov (ďalej aj ako iba „zákon“), sa uznieslo na tomto všeobecne záväznom nariadení Obce Topoľovka č. .../2019 o určení výšky o určení výšky príspevku na čiastočnú úhradu nákladov, výšky príspevku na režijné náklady a podmienky úhrady v školskej jedálni v zriaďovateľskej pôsobnosti Obce Topoľovka.

# Čl. 1

**Úvodné ustanovenia**

1. Výšku príspevku zákonného zástupcu dieťaťa alebo žiaka na čiastočnú úhradu nákladov, výšku príspevku na režijné náklady a podmienky úhrady v školskej jedálni, ktorej zriaďovateľom je Obec Topoľovka, určuje všeobecne záväzným nariadením.

# Čl. 2

**Určenie výšky príspevku na čiastočnú úhradu nákladov v zariadení školského stravovania a určenie výšky príspevku na režijné náklady**

1. Školská jedáleň, ktorej zriaďovateľom je Obec Topoľovka, poskytuje stravovanie deťom a žiakom za čiastočnú úhradu nákladov, ktoré uhrádza zákonný zástupca (ďalej aj ako „ZZ“) vo výške nákladov na nákup potravín podľa vekových kategórií stravníkov v nadväznosti na odporúčané výživové dávky.
2. Školská jedáleň poskytuje stravovanie deťom a žiakom za čiastočnú úhradu nákladov, ktoré uhrádza zákonný zástupca vo výške nákladov na nákup potravín podľa vekových kategórií stravníkov v nadväznosti na odporúčané výživové dávky.
3. Finančné pásma určujú náklady na nákup potravín na jedno jedlo podľa vekových kategórií stravníkov a príspevok zákonného zástupcu dieťaťa a žiaka vo výške nákladov na nákup potravín. Sú stanovené Ministerstvom školstva, vedy, výskumu a športu Slovenskej republiky.
4. Príspevok, ktorý uhrádza zákonný zástupca dieťaťa (materskej školy, ďalej len „MŠ“) alebo žiaka (základnej školy ďalej len „ZŠ“) vo výške nákladov na nákup potravín podľa vekových kategórií stravníkov v nadväznosti na odporúčané výživové dávky.

|  |  |  |  |  |  |
| --- | --- | --- | --- | --- | --- |
| **Ukazovateľ** | **Náklady na nákup potravín na jedno jedlo - 2. finančné pásmo** | **Spolu náklady na nákup potravín**  | **Príspevok Obce k hodnote jedla pre MŠ - denná** | **Dotácia na podporu dieťaťa k stravovacím návykom** | **Platba stravníka/ZZ, za jeden deň (réžia a doplatok na nákup potravín)** |
| **Desiata** | **Obed** | **Olovrant** |
| **ZŠ s MŠ poskytujúca stravu deťom MŠ, žiakom ZŠ, zamestnancom ZŠ s MŠ, ŠJ a cudzím stravníkom** |
| **ZŠ s MŠ**- stravník – žiak prvého stupňa ZŠ | - | 1,15 | - | 1,15 | 0 | 1,20 | 0 |
| **ZŠ s MŠ** - stravník – žiak druhého stupňa ZŠ | - | 1,23 | - | 1,23 | 0 | 1,20 | 0,03 |
| **ZŠ s MŠ poskytujúca stravu MŠ denná -** stravník - dieťa MŠ | 0,36 | 0,85 | 0,24 | 1,45 | 0,07 | 0 | 1,38 |
| **ZŠ s MŠ poskytujúca stravu MŠ -** stravník dieťa MŠ, rok pred plnením povinnej školskej dochádzky  | 0,36 | 0,85 | 0,24 | 1,45 | 0 | 1,20 | 0,25 |
|  |  |  |  |  |  |  |  |
|  **Ukazovateľ** | **Obed** | **Spolu náklady na nákup potravín** | **Obed 45%- hodnoty jedla** | **Režijné náklady-55% hodnoty jedla**  | **Spolu náklady na jedno jedlo** |  | **Platba stravníka** |
| **ZŠ s MŠ poskytujúca stravu** – zamestnanci ZŠ s MŠ,ŠJ | 1,33 | 1,33 | 1,33 | 1,63 | 2,96 | 0 | 1,33 |
| **ZŠ s MŠ poskytujúca stravu – cudzí** stravník  | 1,33 | 1,33 | 1,33 | 1,63 | 2,96 | 0 | 2,96 |
|  |  |  |  |  |  |  |  |
| **Ukazovateľ** | **Obed** | **Spolu náklady na nákup potravín** | **Režijné náklady** | **Spolu náklady na jedno jedlo** | **Režijné náklady- čiastočné Obec Topoľovka hradí** | **Režijné náklady- čiastočné člen KS hradí** | **Platba stravníka za jeden deň (réžia a doplatok na nákup potravín** |
| **ZŠ s MŠ poskytujúca stravu – Klub seniorov - obed** | 1,33 | 1,33 | 1,63 | 2,96 | 1,36 | 0,27 | 1,60 |

Pozn.: sumy sú uvedené v eur.

Dospelým stravníkom sa aplikuje úhrada za stravovanie podľa jednotne zvoleného finančného pasma pre príslušné zariadenie školského stravovania vo výške celkových nákladov na potraviny a režijných nákladov na výrobu jedného jedla ako pre vekovú kategóriu stravníkov 15-19 ročných s akceptovaním úpravy podľa § 152 Zákonníka práce.

# Čl. 3

**Podmienky úhrady v školskej jedálni**

1. Náklady na nákup potravín uhrádza zákonný zástupca:
2. dieťaťa materskej školy, ktoré je mladšie, ako posledný ročník pred plnením povinnej školskej dochádzky,
3. dieťaťa materskej školy alebo žiaka základnej školy za odobratú stravu v danom stravovacom dni (prvý deň neprítomnosti dieťaťa na vyučovaní),
4. neodobratú stravu v danom stravovacom dni, ak zákonný zástupca neodhlásil dieťa alebo žiaka najneskôr do 14.00 h predchádzajúceho pracovného dňa z poskytovania stravy v školskej jedálni v danom stravovacom dni.
5. Úhradu na nákup potravín a príspevok na režijné náklady je nutné zrealizovať najneskôr do 25. dňa mesiaca predchádzajúceho mesiaca, v ktorom sa stravovanie poskytuje.
6. Cena jedla pre iných stravníkov zahŕňa náklady na nákup potravín[[1]](#footnote-1) a skutočnú výšku režijných nákladov.
7. Rozdiel medzi dotáciou na stravu a nákladom na nákup potravín školská jedáleň použije účelovo na nákup potravín pre stravníkov ŠJ.
8. Zákonný zástupca uhrádza do 25. dňa mesiaca vopred jednorazový príspevok na stravovanie v sume 20,- eur. Podmienky vrátenia príspevku na stravovanie sú stanovené v zápisnom lístku stravníka.
9. Hodnota jedla pre iné fyzické osoby zahŕňa výšku finančného príspevku podľa zvoleného finančného pásma[[2]](#footnote-2) a skutočnú výšku režijných nákladov.
10. Obec Topoľovka ako zriaďovateľ ŠJ, môže rozhodnúť o zrušení, alebo odpustení príspevku v prípadoch stanovených zákonom.[[3]](#footnote-3) To neplatí, ak ide o deti a žiakov, na ktoré sa poskytuje dotácia podľa § 4 zákona č. 544/2010 Z. z. o dotáciách v pôsobnosti Ministerstva práce, sociálnych vecí a rodiny Slovenskej republiky.

# Čl. 4

**Zrušovacie ustanovenie**

 Nadobudnutím účinnosti tohto nariadenia stráca účinnosť a platnosť Všeobecne záväzné nariadenie Obce Topoľovka č. .../2019, ktorým sa určuje výška príspevku zákonného zástupcu dieťaťa alebo žiaka na čiastočnú úhradu nákladov, výšku príspevku na režijné náklady a podmienky úhrady v školskej jedálni v zriaďovateľskej pôsobnosti Obce Topoľovka .

# Čl. 10

**Záverečné ustanovenia**

* 1. Toto nariadenia bolo schválené na rokovaní obecného zastupiteľstva obce Topoľovka dňa ..... .....2019.
	2. Toto nariadenie nadobúda účinnosť dňom ..........2019.

 ........................

 starosta obce

1. § 3 ods. 3 Vyhlášky č. 330/2009 o zariadení školského stravovania [↑](#footnote-ref-1)
2. § 3 ods. 3 Vyhlášky č. 330/2009 o zariadení školského stravovania [↑](#footnote-ref-2)
3. § 140 ods. 12 zákona č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov v znení neskorších predpisov [↑](#footnote-ref-3)